Diari Oficial de la Generalitat Valenciana


Sumari del DOGV 8326, del 27-06-2018 (2018/6184)

RESOLUCIÓ de 19 de juny de 2018, de la Direcció General de Política Educativa, de concessió d'ajudes per a finançar el foment d'activitat de participació, associació i formació de l'alumnat realitzades per les associacions d'alumnes de centres docents no universitaris de la Comunitat Valenciana mantinguts amb fons públics i les seues federacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8326

Data del DOGV
:   27-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6184


Data del document
:   19-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 19 de juny de 2018, de la Direcció General de Política Educativa, de concessió d'ajudes per a finançar el foment d'activitat de participació, associació i formació de l'alumnat realitzades per les associacions d'alumnes de centres docents no universitaris de la Comunitat Valenciana mantinguts amb fons públics i les seues federacions. [2018/6184]  
  
Per l'Ordre 29/2016, de 17 de juny, de la Conselleria d'Educació, Investigació, Cultura i Esport, s'aproven les bases reguladores per a la concessió de subvencions dirigides a les associacions de mares i pares d'alumnes, les associacions d'alumnes, les seues federacions i confederacions.  
L'article 3 de l'ordre esmentada disposa que el procediment de concessió, per concurrència competitiva, s'iniciarà d'ofici mitjançant una convocatòria pública adoptada per una resolució de l'òrgan competent i publicada en el Diari Oficial de la Generalitat Valenciana, i que cada convocatòria determinarà el col·lectiu al qual va destinada la subvenció corresponent.  
Per la Resolució de 10 d'abril de 2018, de la Conselleria d'Educació, Investigació, Cultura i Esport, es convoquen ajudes per a finançar el foment d'activitats de participació, associació i formació de l'alumnat realitzades per les associacions d'alumnes de centres docents no universitaris de la Comunitat Valenciana mantinguts amb fons públics i les seues federacions.  
D'acord amb el resolc segon, punt 1, de la convocatòria, l'import global màxim destinat a les ajudes és de 45.400 euros.  
La quantitat esmentada es finançarà a càrrec dels pressupostos de la Generalitat per a l'any 2018, línia de subvenció S4407000, de l'aplicació pressupostària 38.56.01.543.05, capítol IV. El punt 2 del resolc esmentat afegeix que, atenent els seus respectius àmbits de representació i d'acció territorial, es realitze un repartiment entre les associacions i federacions d'associacions a fi d'assegurar les dotacions necessàries per al funcionament correcte i l'activitat d'aquestes. Això motiva que el repartiment de la línia de subvenció siga:  
a) Entre les associacions d'alumnes: vint ajudes de 600 euros amb un import total de 12.000 euros.  
b) La resta de l'import total de l'ajuda, que ascendeix a 33.400 euros, es destinarà a les federacions d'associacions d'alumnes.  
Tal com preveu el resolc huité de la convocatòria, l'avaluació de les sol·licituds de concessió d'ajudes ha sigut realitzada per la comissió avaluadora constituïda a l'efecte, que, després de l'estudi i la revisió de la totalitat de sol·licituds presentades, ha emés el corresponent informe que conté la puntuació obtinguda per cada una de les sol·licituds valorades. Així mateix, comprén la relació de sol·licituds que no han sigut valorades per considerar que hi concorren motius per a la inadmissió, desistiment o desestimació.  
Per a la valoració de les sol·licituds s'han aplicat els criteris assenyalats en el resolc nové i deu de la resolució de convocatòria i en l'Ordre 29/2016, de 17 de juny, per la qual s'aproven les bases reguladores per a la seua concessió.  
Finalment, de conformitat amb el que es preveu en el resolc onze de la convocatòria i en l'article 12 de l'ordre de bases reguladores, i a la vista de l'informe emés per la comissió avaluadora, la Subdirecció General d'Innovació i Qualitat Educativa ha elevat a esta direcció general la proposta de resolució per a la concessió d'aquestes ajudes, que van ser convocades mitjançant la Resolució de 10 d'abril de 2018.  
En vista de tot això, per delegació del conseller d'Educació, Investigació, Cultura i Esport, resolc:  
  
Primer  
Concedir, amb càrrec a l'aplicació pressupostària 08.79.29.328.53, línia de subvenció S4407000, de la Conselleria d'Educació, Investigació, Cultura i Esport, ajudes per import global de 600,00 euros a:  
  
NIF Entitat Import ajuda  
O32321694 Associació Estudiantil EOI d'Elx 600,00 -  
I68082254 Associació d'Alumnes CPFPA Giner de los Ríos d'Alacant 600,00 -  
B15032994 Associació d'Alumnes IES El Quint de Riba-roja de Túria 600,00 -  
Total: 1.800,00 -  
  
  
Segon  
Desestimar la sol·licitud presentada per l'Associació d'Estudiants de l'IES La Sénia de Paiporta, amb el NIF R58097756, per presentar un pressupost amb un import inferior a la quantia fixa de l'ajuda establida en el resolc segon, punt 2, apartat a, de la convocatòria, segons el qual, a càrrec de la línia, es distribuiran entre les associacions d'alumnes vint ajudes de 600 euros.  
  
Tercer  
Considerar que s'ha desistit de la sol·licitud presentada per l'Associació d'Alumnes de l'IES Valle de Elda, amb el NIF G51041135, per no haver esmenat en el termini concedit, de conformitat amb el que estableixen el resolc seté de la convocatòria i la normativa vigent de procediment administratiu, la falta de documentació i/o els defectes esmenables advertits en les sol·licituds.  
  
Quart  
Atés que, segons el resolc segon, punt 2, apartat a, de la resolució de la convocatòria, s'estableix que l'import total màxim és de 12.000 euros i que la concessió efectuada és de 1.800 euros, queda un romanent de 10.200 euros.  
  
Cinqué  
Concedir, amb càrrec a l'aplicació pressupostària 21.29.97.480.44, línia de subvenció S4407000 de la Conselleria d'Educació, Investigació, Cultura i Esport, ajudes per un import global de 33.400,00 euros distribuïts entre les federacions d'associacions d'alumnes i per les quanties que s'indiquen a continuació:  
  
NIF Entitat Import ajuda  
X95593228 Federació Valenciana d'Estudiants-  
FAAVEM 14.259,00 -  
B39243611 Federació d'Estudiants Valencians   
(ASVAES) 9.005,93 -  
S76872988 Federació d'Associacions d'Estudiants   
FADES 7.041,81 -  
Total: 30.306,74 -  
  
  
Sisé  
Atés que el resolc segon, punt 2, apartat b, de la resolució de la convocatòria estableix que l'import total màxim és de 33.400 euros i que la concessió efectuada a les associacions és de 30.306,74 euros, queda un romanent de 3.093,26 euros.  
  
Seté  
Segons el resolc segon, punt 1, de la resolució de la convocatòria s'estableix que l'import global màxim és de 45.400 euros, i com que la concessió efectuada a les associacions d'alumnes i a les federacions d'alumnes és de 32.106,74 euros, el romanent total de la línia de subvenció S4407000 és de 13.293,26 euros.  
  
Huité  
El termini de justificació de les ajudes concedides serà el següent:  
a) Les associacions d'alumnes hauran de presentar les justificacions abans del 20 de juliol de 2018.  
b) Pel que fa a les federacions d'associacions d'alumnes, el termini finalitzarà el 14 de setembre de 2018.  
Les associacions i les federacions beneficiàries d'aquestes ajudes hauran de complir les obligacions i les normes de justificació previstes en l'Ordre 29/2016, de 17 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió d'aquestes ajudes (DOGV 7809, 20.06.2016), i en la Resolució de 10 d'abril de 2018, de convocatòria d'aquestes ajudes (DOGV 8273, 13.04.2018).  
  
Nové  
L'import de les ajudes s'abonarà íntegrament a les entitats beneficiàries una vegada hagen presentat correctament la justificació indicada en el resolc tretze de la resolució de convocatòria.  
  
Contra la present resolució, que posa fi la via administrativa, es podrà interposar un recurs contenciós administratiu en el termini de dos mesos a comptar des de l'endemà que siga publicada, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjudici que els interessats puguen presentar qualsevol altre recurs que consideren pertinent.  
  
València, 19 de juny de 2018.- El director general de Política Educativa: Jaume Fullana Mestre.